জুবিনের মৃত্যু, প্রকৃত দোষীদের চূড়ান্ত শাস্তির দাবি স্ত্রী গরিমার

ওয়েবডেস্ক- জুবিন গর্গের (Zubeen Garg) ময়নাতদন্তের রিপোর্ট (Post Mortem) পুলিশের কাছে ফিরিয়ে দিয়ে স্ত্রী গরিমা সাইকিয়া (Garima Saikia) জানালেন, এটি তাঁর ব্যক্তিগত সম্পত্তি নয়। সেইসঙ্গে তিনি বলেন, একজন তদন্তকারী আধিকারিকই বুঝতে পারবেন, এই রিপোর্ট প্রকাশ্যে আনা উচিত কিনা। প্রয়াত গায়কের স্ত্রী গরিমা বলেন, তাঁর একমাত্র দাবি জুবিনের মৃত্যুর তদন্ত হোক, যত তাড়াতাড়ি সম্ভব তিনি আসল সত্যিটা জানতে চান।

জনপ্রিয় গায়ক জুবিন গর্গের (Zubeen Garg) রহস্যজনক মৃত্যুর তদন্তে নয়া মোড়। পুলিশি জেরায় জুবিনের ব্যান্ড সদস্য শেখরজ্যোতি গোস্বামী দাবি করেছে, জুবিনের মৃত্যু স্বাভাবিক নয়, বরং তাঁর ম্যানেজার সিদ্ধার্থ শর্মা ও এক আয়োজক (organiser) শ্যামকানু মহন্ত তাঁকে বিষ খাওয়াতে পারে।

ইতিপূর্বে, গায়কের মৃত্যুর ঘটনায় গ্রেফতার হয়েছেন সঙ্গীতশিল্পী শেখরজ্যোতি গোস্বামী এবং গায়িকা অমৃতপ্রভা মহন্ত। সূত্রের খবর, গ্রেফতার ব্যান্ডসঙ্গী জেরায় জানিয়েছেন, শেষ ক’দিন ধরে জুবিন মানসিক ও শারীরিকভাবে অস্বস্তিতে ভুগছিলেন।

আরও পড়ুন- জুবিন গর্গের মৃত্যু তদন্তে নতুন মোড়, ম্যানেজার ও আয়োজকের বিরুদ্ধে বিষ প্রয়োগের অভিযোগ

এর পরেই গরিমা বলেন, আমি চাই কেউ যদি কোনও রকম দোষ করে থাকে, তাহলে তারা কঠোর শাস্তি পাক। সেইসঙ্গে গরিমা বলেছেন, আইনি ব্যবস্থার উপর তাঁর সম্পূর্ণ আস্থা রয়েছে, রাজ্য সরকার যে সরকার সঠিক কাজটি করবে। আমি শুধু জুবিনের ন্যায় বিচার চাই।

#WATCH | Guwahati, Assam: Late singer Zubeen Garg’s wife, Garima Saikia Garg, says, “…If someone has done something wrong and is proven guilty, the ultimate punishment should be given to that person…Zubeen Garg has to get justice.”

“…Whatever the Government has decided,… pic.twitter.com/ts5ZiSdyBR

— ANI (@ANI) October 4, 2025

শনিবার অসম পুলিশ (Assam Police) গরিমার কাছে দ্বিতীয় ময়নাতদন্তের রিপোর্ট দেয়। সিট-এর (SIT) একজন কর্মকর্তা (দ্বিতীয়) রিপোর্ট হস্তান্তর করতে গুয়াহাটির কাহিলিপাড়া এলাকায় গরিমার বাড়িতে যান। জুবিনের মৃত্যু তদন্তে অসম সরকার ৯ সদস্যে সিট গঠন করেছে।

দেখুন আরও খবর-